**ГАРЧИГ**

1. Аргачлалын тайлбар 2

2. Үндсэн үзүүлэлтүүд 4

3. Үнэ тариф, ханш 5

4. Бизнес ригестрийн сан 7

5. Мөнгө, зээл, хадгаламж 8

6. Төсвийн орлого, зарлага 9

7.Хүн ам, нийгмийн үзүүлэлтүүд 12

8.Нийгмийн даатгал 15

9.Нөхөн олговор, ажилгүйдлийн даатгал 15

10. Нийгмийн халамжийн үйлчилгээ 15

11. Эрүүл мэнд 17

12. Боловсрол 18

13. Бүртгэлтэй ажилгүйчүүд, ажлын байрны захиалга 22

14. Хүн амын амьжиргааны доод түвшин 25

15.Аж үйлдвэр 26

16. Тээвэр 28

17. Холбоо 29

18.Барилга 29

19. Мал аж ахуй 29

20. Газар тариалан 34

21. Мэргэжлийн хяналт шалгалт 35

22. Гэмт хэрэг 35

23. Гаалийн хорооны мэдээ 37

24. Газрын нэгдмэл сангийн тайлан 37

25. Хог хаягдлын судалгаа 38

26. Ус цаг уур, орчны шинжилгээний мэдээ 38

**Аргачлалын тайлбар**

**Аймгийн нэгдсэн төсөв**

Төсвийн орлого, зарлагын тооцоог Олон Улсын Валютын Сангийн стандарт ангиллаар 1995 оны 10-р сараас эхлэн жил бүр гаргаж байна. Аймгийн нэгдсэн төсвийн орлого, зарлага нь улсын төвлөрсөн төсвөөс шууд санхүүждэг төсвийн байгууллагуудын болон орон нутгийн төсвийн орлого, зарлагаас бүрдэнэ. Аймгийн нэгдсэн төсвийн орлого, зарлагын мэдээг Санхүү, төрийн сангийн хэлтсээс сар бүр гаргаж статистикийн хэлтэст ирүүлдэг. Орон нутгийн төсөв нь татварын орлого, татварын бус орлогоос бүрдэнэ. Татварын орлогын төлөвлөгөөний биелэлтийг сумдаар, татварын орлогын төрлүүдээр харууллаа. Төвлөрсөн төсвийн орлого нь улсын төсвийн санхүүжилт, татварын бус орлогоос бүрдэнэ.

**Үнэ, тариф**

1991 оны 9-р сараас эхлэн Олон Улсын Валютын сангийн аргачиллаар хэрэглээний үнийн индексийг тооцож эхэлсэн. Хэрэглээний үнийн индекс гэдэг нь өрх орлогоороо өөрсдийн хэрэгцээнд худалдан авсан, үйлчлүүлсэн хамгийн чухал энэ тэргүүний нийтлэг хэрэгцээтэй бараа, үйлчилгээний үнийн өөрчлөлтийг тэдгээрийн хэрэглээний зардалд эзлэх хувиар жигнэсэн дундаж юм. 2010 оноос эхлэн хэрэглээний сагсны нэр төрлийг 214 болгон өөрчилж, 2010 оны 12-р сарын үнээр суурилан ХҮИ-г шинэчлэн тооцож байна.

**Ханш**

Эдийн засгийн онолд ханшийг үнийн хэмжигдэхүүний нэг хэлбэр гэж үздэг. Гадаадын тодорхой ямар нэгэн валютын нэг нэгжийг худалдан авахад Монголын хэдэн төгрөг шаардлагатайг харуулсан ердийн л нэг үнэ юм. Нээлттэй эдийн засгийн хувьд үндэсний валютын ханш ялимгүй сулрахад л импортлогчид ихээхэн сандралд орж, харин экспортлогчдын олж ирсэн гадаад валютын нэг нэгжид ногдох дотоод валютын хэмжээ нэмэгдэн экспортлогчид урамших жишээтэй. Гадаад худалдаа эрхлэгчид нэг ам.доллар чухам хичнээн төгрөг байх нь хэрэгтэйгээс гадна энэ ханш маргааш, нөгөөдөр, ирээдүйд ямар байхыг мэдэх нь чухал байдаг.

**Мөнгө, зээл, хадгаламж**

Гүйлгээнд байгаа бэлэн мөнгөнд банкнаас гадуурх мөнгө, банкны касс дахь бэлэн мөнгийг оруулна. Мөнгө М1-д харилцах дансан дахь мөнгө, иргэдийн хугацаагүй хадгаламж, банкны гадуурх бэлэн мөнгийг хамруулна. Мөнгө М2 бол мөнгө М1 болон бараг мөнгөний нийлбэр юм. Бараг мөнгөнд иргэд, байгууллагуудын хугацаатай хадгаламжууд, гадаад валютын хадгаламжийг хамруулна.

**Аж үйлдвэр**

Аж ахуйн нэгжүүдийг эдийн засгийн үйл ажиллагаагаар ангилахдаа НҮБ-ын эдийн засгийн үйл ажиллагааны Олон улсын стандарт ангиллыг мөрдөж байна. Аж үйлдвэрийн борлуулсан бүтээгдэхүүн нь аж ахуйн нэгж байгууллагын тайлангийн хугацаанд худалдсан буюу гадагш гүйцэтгэсэн ажил үйлчилгээний хэмжээ юм. Аж үйлдвэрийн нийт бүтээгдэхүүний өсөлтийг тооцохдоо гол нэр төрлийн бүтээгдэхүүнийг 2005 оны зэрэгцүүлэх үнээр үнэлж тодорхойлсон болно. Гол нэр төрлийн бүтээгдэхүүн нь тухайн бүтээгдэхүүний үйлдвэрлэлийн биет хэмжээг харуулна.

**Хөдөлмөр**

Ажиллагсдын тоо нь сарын эцэст бэлэн байгаа тухайн салбарын ажиллагсдын тоо юм. Ажилгүйчүүдийн тоонд олон улсын стандарт ангиллын дагуу Монгол улсын хуулиар зөвшөөрөгдсөн хөдөлмөрлөх насны, хөдөлмөр эрхлэх чадвартай, цалин хөлстэй ажил болон хувиараа хөдөлмөр эрхэлдэггүй, тухайн үед ажиллахад бэлэн, цалин хөлстэй ажил идэвхитэй эрж, хайж байгаа хөдөлмөр эрхлэлтийн албанд бүртгүүлсэн хүмүүс орсон.

**Эрүүл мэнд**

Эрүүл мэндийн зарим үзүүлэлтүүдийг аймгийн эрүүл мэндийн газраас сар бүр гаргаж ирүүлдэг. Эрүүл мэндийн үзүүлэлтүүдийг оны эхэнд байсан суурин хүн амын тоонд харьцуулан промилиэр буюу 1000 хүн амд ногдох хэмжээгээр гаргаж өмнөх оны түвшинтэй харьцуулан өсөлт, бууралтыг харууллаа. Зарим үзүүлэлтийг дицомилиэр буюу 10000 хүнд ногдох үзүүлэлтээр гаргадаг. Нялхсын нас баралт (нэг хүртэл насны 1000 хүүхдэд ногдох)-ыг 1 хүртэлх насандаа нас барсан хүүхдийн тоог дээрх хугацаанд амьд төрсөн хүүхдийн тоонд харьцуулж тодорхойлдог.

**Боловсрол**

Бүх шатны боловсролын сургалтын байгууллагад суралцагсад, төгсөгчид, элсэгчид, багш нарын тоог сургууль, анги, хүйс, хичээлийн жилээр гаргав. БСШУЯ-наас гаргаж ҮСГ-т ирүүлдэг бүх шатны боловсролын байгууллагуудын мэдээ, тайланг авч танилцуулгад тусгаж байна. Боловсролын олон улсын стандарт ангилал нь 1997 онд шинэчлэн мөрдөгдөж эхэлсэн бөгөөд уг ангиллаар боловсролын түвшинг 0-6 түвшинд ангилж байна.

**Бизнес регистрийн сан.**

Бизнес регистрийн мэдээллийн санг 1998 онд явагдсан аж ахуйн нэгж, байгууллагын тооллогын үр дүнд тулгуурлан анх байгуулсан бөгөөд түүнээс хойш орсон өөрчлөлтийг Татварын хэлтсийн бүртгэл болон бусад байгууллагын мэдээллийг үндэслэн улирал тутам шинэчлэн тусгаж ирсэн болно.Хуулийн этгээд гэж Хуулийн этгээдийн улсын бүртгэлийн тухай хуулийн 3-р зүйлийн 1-ийн 1-д заасан зохион байгуулалтын нэгдлийг хэлнэ.

**Аж үйлдвэрийн нийт бүтээгдэхүүн.**

Өмнөх онуудад аж үйлдвэрийн нийт бүтээгдэхүүнийг 1996 оны зэрэгцүүлэх үнээр үнэлж байсан бол 2012 оноос эхлэн 2005 оны үнээр үнэлдэг боллоо.

**НИЙГЭМ ЭДИЙН ЗАСГИЙН ҮНДСЭН ҮЗҮҮЛЭЛТҮҮД**

**2018 он 6 сар**



\* Тухайн жилийн дүн

**\***\* 2005 оны зэрэгцүүлэх үнэ

\*\*\* Төвлөрсөн төсвийн зарлага 2013 оноос 5 сайдын багцаар гардаг болсон.

**НЭГ. МАКРО ЭДИЙН ЗАСАГ**

1. **ҮНЭ, ТАРИФ**

2018 оны 6 дугаар сарын 21-ний байдлаар хэрэглээний бараа, үйлчилгээний үнийн ерөнхий индекс нь өмнөх оны мөн үеийнхээс 5.7 хувиар, оны эхнийхээс 4.8 хувиар, өмнөх сартай харьцуулахад 0.3 хувиар тус тус өссөн байна.

Хэрэглээний бараа үйлчилгээний үнийн ерөнхий болон хүнсний барааны индексийн өөрчлөлт сүүлийн 12 сараар, өмнөх сартай харьцуулсан хувиар:

Өмнөх сартай харьцуулахад мах, махан бүтээгдэхүүний үнэ 2.3 (үхрийн ястай мах 5.5 %-иар, адууны мах 13.3%-иар тус тус буурсан) хувиар, сүү, сүүн бүтээгдэхүүний үнэ 13.6 хувиар тус тус буурсан ч төмс хүнсний ногооны үнэ 27.4 хувиар, жимс жимсгэний үнэ 7.0 хувиар тус тус өссөн нь хүнсний барааны үнийн индекс 1.0 хувиар, ерөнхий индекс 0.3 хувиар өсөхөд голлон нөлөөлсөн байна.

**Хүнсний барааны үнийн индекс, бүлгээр, сүүлийн 6 сараар,**

**өмнөх сартай харьцуулсан хувиар**



Хүнсний гол нэрийн бүтээгдэхүүний үнийн индекс, өмнөх сар=100.

.

Өмнөх оны мөн үетэй харьцуулахад 2018 оны 6 дугаар сард бараа, үйлчилгээний үнэ тарифын ерөнхий индекс 5.7 хувиар өслөө. Үүний дотор хүнсний барааны үнийн индекс 10.5%- иар, гутал хувцас, бөс барааны үнэ 2.6 %, орон сууц, түлш, цахилгааны бүлгийн дүн 7.1%, гэр ахуйн барааны үнэ 2.2%, эм тариа, эмнэлгийн үйлчилгээ 11.7%, тээврийн үйлчилгээний үнэ 3.8%, чөлөөт цаг, соёлын барааны бүлгийн дүн 0.3%, зочид буудал, зоогийн газрын бүлгийн дүн 5.2 %-иар, бусад бараа, үйлчилгээний үнэ 1.0%-иар тус тус өсч, холбооны үйлчилгээний бүлгийн дүн 0.7%- иар буурсан байна.

*Хэрэглээний бараа, үйлчилгээний үнийн индекс,*

*өмнөх оны мөн үетэй харьцуулснаар, бүлгийн дүнгээр*



Гурил, гурилан бүтээгдэхүүн, мах, махан бүтээгдэхүүн, дээр нь төв суурин газруудад төмс, хүнсний ногоо монгол өрхийн хамгийн чухал хэрэглээ, дийлэнх өрхүүдийн амьжиргаа нь эдгээр бүтээгдэхүүнээс ихээхэн хамааралтай байдаг.

Үндэсний Статистикийн хороо нь 1991 оноос Олон Улсын Хөдөлмөрийн байгууллагын аргачлалаар хэрэглээний үнийн индексийг тооцож эхэлсэн бөгөөд 1991 оноос хойш сагсны нэр төрөл, хэрэглээний жин, суурь үеийг 5 жил тутамд нийт 5 удаа шинэчилсэн. ҮСХ нь 2017 онд хэрэглээний сагсны нэр төрлийг аймгуудад 238 болгон нэмэгдүүлж, ӨНЭЗС-ны үр дүнгээр хэрэглээний зардлын жинг шинэчлэн хэрэглээний үнийн индексийг тооцон, нийтэд мэдээлж байна.

1. **ХАНШ**

Tөгрөгийн ам.доллартай харьцах ханш 2018 оны 7-р сарын 03-ны байдлаар Монгол банк 2462.84 төгрөг, Голомт банк 2462 төгрөг, Худалдаа хөгжлийн банк 2462 төгрөг, ХААН банк 2460 төгрөгөөр тус тус авч байна. Монгол банкны ам.доллартай харьцах ханш 2017 оны 12-р сарын 10-наас 23.68 төгрөгөөр буюу 1.0 хувиар буурчээ. 2018 оны 7-р сарын 03-ны өдөр ам. доллар 2462.84, Евро 2874.26, Японы иень 22.19, Английн фунт 3246.02, Хятадын юань 369.63, Өмнөд Солонгосын вон 2.21, Оросын рубль 38.98, Тайваны доллар 80.65, Энэтхэгийн рупи 35.89 төгрөгийн ханштай байлаа. Нэг ам доллар 1993 онд 396.51 төгрөг, 1996 онд 693.51 төгрөг , 2000 онд 1097.0 төгрөг, 2005 онд 1121.0 төгрөгтэй тэнцүү байлаа.

07-р сарын 03-ны байдлаар

1. **БИЗНЕС РЕГИСТРИЙН САН**

2017 оны 4-р улирлын байдлаар бизнес регистрийн санд 4088 аж ахуйн нэгж бүртгэлтэй байгаагаас 2395 аж ахуйн нэгж байгууллага буюу 58.6 хувь нь үйл ажиллагаа хэвийн явуулж байна. Үйл ажиллагаа явуулаагүй 1693 аж ахуйн нэгж байгаагийн 53.2 хувь нь ажлаа огт эхлээгүй, 38.5 хувь түр зогссон, 7.5 хувь нь бүр зогссон, 0.8 хувь нь бусад янз бүрийн шалтгаанаар үйл ажиллагаа явуулаагүй байна.

**Бизнес регистрийн санд бүртгэлтэй ААНБ-ын тоо,**

**үйл ажиллагаа эрхлэлтийн байдлаар, сумдаар**



**Бизнес регистрийн санд бүртгэлтэй ААНБ-ын тоо, хариуцлагын хэлбэрээр**



**Үйл ажиллагаа явуулж байгаа ААНБ-ын тоо, сумдаар, эдийн засгийн салбараар**



**4.МӨНГӨ, ЗЭЭЛ, ХАДГАЛАМЖ**

Дархан-Уул аймаг дахь монгол банкны салбарын мэдээгээр 2018 оны 6-р сард аж ахуйн нэгж байгууллага, иргэдэд олгосон зээлийн өрийн үлдэгдэл 261.9 тэр бум төгрөг, үүнээс чанаргүй зээлийн өрийн үлдэгдэл 6.7 тэр бум төгрөгт хүрчээ. 2018 оны 6-р сарын эцэст хадгаламж 198.1 тэр бум төгрөгт хүрч өмнөх оны мөн үеэс 46.5 тэрбум төгрөгөөр өссөн байна.

**Банкны кассын орлого, зарлага, зээл, хадгаламжийн мэдээ, сая.төг,**

**жил бүрийн 6-р сараар**



**5. ТӨсвийн орлогын тӨлӨвлӨгӨӨний биелэлт**

Санхүү төрийн сангийн хэлтсийн мэдээгээр 2018 оны 6 дугаар сард улс, орон нутгийн төсвийн орлогын гүйцэтгэл 14 хувиар буюу 2374.5 сая төгрөгөөр давсан байна. Үүнд: орон нутгийн төсвийн орлогын гүйцэтгэл 3.2 хувиар буюу 481.1 сая төгрөгөөр тасарч, төвлөрсөн төсвийн орлогын гүйцэтгэл 155.5 хувиар буюу 2855.6 сая төгрөгөөр давсан байна. Бусад татвар, төлбөр хураамжийн төлөвлөгөө 15.1 хувиар, АТБӨЯХАТатвар 2.9 хувиар давж, орлогын албан татвар 10.1 хувиар, өмчийн татвар 1.1 хувиар тус тус тасарсан байна.

Аймгийн нэгдсэн төсвийн орлогын гүйцэтгэлийг Дархан сум 22.9 хувиар буюу 452.4 сая төгрөгөөр, Хонгор сум 30.1 хувь буюу 59.7 сая төгрөгөөр, Хэлтэс 12.8 хувиар буюу 1858.1 сая төгрөгөөр, Шарын гол сум 6.2 хувиар буюу 11.6 сая төгрөгөөр тус тус давж, Орхон сум 6 хувиар буюу 7.3 сая төгрөгөөр тасарсан байна.

**Төсвийн орлогын төлөвлөгөөний биелэлт, сумдаар мянган төг-өөр**

****

**Төсвийн орлогын төлөвлөгөөний биелэлт, орлогын төрлөөр, мянган төг-өөр**

****

**6.ТӨСВИЙН баЙгууллагуудын зарлага**

Яам, агентлагуудаар дамжин төвлөрсөн төсвөөс шууд санхүүждэг төсвийн байгууллагуудад 2018 оны эхний 6 сард улсын төсвийн санхүүжилтээр 22286.3 сая төгрөг, үндсэн, туслах үйл ажиллагааны болон бусад орлогоос 9402.9 сая төгрөг, нийтдээ 31689.2 сая төгрөгийн санхүүжилт хийгдлээ.

**Төсвийн байгууллагуудын санхүүжилт, мян.төг-өөр**



Төсвийн нийт санхүүжилтийн 58.2 хувийг Боловсрол, соёл, шинжлэх ухаан, спортын сайдын багцын үйлчилгээ, 0.4 хувийг Барилга, хот байгуулалтын сайд, 0.7 хувийг Хөдөлмөр, нийгмийн хамгаалалын сайд, 4.4 хувийг Эрүүл мэндийн сайд, 36.3 хувийг Аймгийн засаг даргын үйл ажиллагаанд зарцуулсан байна.

Төсвийн байгууллагуудын нийт зарлагын 45.3 хувийг цалин хөлс, нийгмийн даатгалын шимтгэл 5.4 хувийг, бараа үйлчилгээний бусад зардал 49.3 хувийг эзэлж байна. Төсвийн байгууллагуудын бараа үйлчилгээний бусад зардалд 0.3 хувийг бичиг хэргийн зардал, 12.5 хувийг гэрэл түлш халаалтын зардал, 0.7 хувийг тээврийн зардал, 1.7 хувийг цэвэр бохир ус,

7.3 хувийг хоол, эмний зардал, 0.3 хувийг шуудан холбоо, 3.9 хувийг БГАжил үйлчилгээ, 21.7 хувийг түрээсийн болон бусад зардал, татаас болон урсгал шилжүүлэг 49.6 хувийг, урсгал засвар, эд хогшил худалдан авах, албан томилолт 2 хувийг эзэлж байна.

2018 оны 6-р сард аймгийн нийт төсвийн байгууллагууд 1665.9 сая төгрөгийн авлагатай, 470.0 сая төгрөгийн өглөгтэй байгаагийн дотор цалин, НДШ, эрүүл мэндийн даатгалын хураамжинд 220.9 сая төгрөг, гэрэл, түлш халаалтанд 69.7 сая төгрөг, хоол эмний зардалд 22.9 сая төгрөг, бусад зардалд 142.0 сая төгрөг, тээвэр, шуудан холбоонд 1.5 сая төгрөгийн өртэй байна. Нийт өглөгийн 14.8 хувийг гэрэл, түлш халаалтанд, 85.2 хувийг бусад зардлын өглөг тус тус эзэлж байна.

**Төсвийн байгууллагуудын зарлага, мянган төгрөгөөр**



**Төсвийн авлага, өглөг,мян.төг**



**ХОЁР. ХҮН АМ, НИЙГМИЙН БАЙДАЛ**

**2.1 Хүн ам**



Өрхийн тоо



ХҮН АМЫН ЕРДИЙН БА ШИЛЖИХ ХӨДӨЛГӨӨН



СУУРИН ХҮН АМЫН ТОО, НАСНЫ БҮЛЭГ, ХҮЙСЭЭР



шилжих хӨдӨлгӨӨн бҮс нутгААр 2017 оны дҮн



НИЙГМИЙН ЗАРИМ ҮЗҮҮЛЭЛТҮҮД 2017 ОН



2017 оны эцсийн байдлаар нийт хүн амын 61,0 хувийг хөдөлмөрийн насны хүн ам, 15 хүртэл насны хүүхэд 29.3 хувийг, өндөр настан 9,7 хувийг эзлэж байна.

**2.2 НИЙГМИЙН ДААТГАЛ**

Аймгийн нийгмийн даатгалын хэлтсийн 2018 оны 6-р сарын байдлаар нийгмийн даатгалын санд 22500.3 сая төгрөгийн сан бүрдүүлж, 13961 хүн 30017.1 сая төгрөгийн тэтгэвэр, 5003 хүнд 1812.3 сая төгрөгийн тэтгэмж, 1329 хүний үйлдвэрлэлийн осол мэргэжлээс шалтгаалах өвчний даатгалд 2142.3 сая төгрөг олгожээ.

**Нийгмийн даатгалын сан, сая төгрөгөөр**



**2.3 НӨхӨн олговор, ажилгҮйдлийн даатгалын сан.**

2018 оны 6-р сарын байдлаар 363 хүнд 559.1 сая төгрөгийн ажилгүйдлийн тэтгэмж олголоо.

**НӨхӨн олговор, ажилгҮйдлийн даатгалын сан, сая төгрөгөөр**



**2.4 НиЙгмийн халамжийн сан.**

2018 оны 6-р сарын байдлаар нийгмийн халамжийн санд 7.2 тэрбум төгрөгийн сан бүрдүүлж, 1784 хүнд 585.5 сая төгрөгийн тэтгэмж, 1784 хүнд 1538.6 сая төгрөгийн халамжийн тэтгэвэр олгожээ.

**Нийгмийн халамжийн сан, мянган төг-өөр**



**2.5 ЭРҮҮЛ МЭНД**

Аймгийн Эрүүл мэндийн газрын 2018 оны 6-р сарын мэдээг өнгөрсөн оны мөн үетэй харьцуулахад эмчлэгдсэн өвчтөний тоо 7.1 хувиар өссөн, урьдчилан сэргийлэх тарилга 6.5 хувиар буурсан байна. Мөн өнгөрсөн оны энэ үеэс хамуу,гепатит, салхинцэцэг,заг хүйтэн, сүрьеэ, суулгалт халдвар зэрэг өвчнүүд буурсан, улаан эсэргэнэ, энтеровирус, гахайн хавдар, тэмбүү, трихомониаз, мөөгөнцөр өвчин тус тус өссөн байна. Нийт халдварт өвчлөлийн 25.1 хувийг бэлгийн замын халдварт өвчин, 11.7 хувийг шинэ сүрьеэ эзэлж байна. Өнгөрсөн оны мөн үед 618 хүн халдварт өвчнөөр өвчилж байсан бол энэ онд 732 болж 114 тохиолдлоор өссөн байна.

**Эрүүл мэндийн үзүүлэлтүүд**

** Халдварт өвчин гаралт**



**БОЛОВСРОЛ**

**Сургуулийн өмнөх боловсрол**

2017-2018 оны хичээлийн жилд сургуулийн өмнөх боловсролын 43 цэцэрлэгийн 257 бүлэгт 928 багш, ажиллагсад ажиллаж, яслийн 21 бүлэгт 473 хүүхэд, цэцэрлэгийн 257 бүлэгт 8273 хүүхэд суралцаж байгаагаас шинээр элссэн 2973 хүүхэд байна.

**Цэцэрлэгийн судалга****а******

**Бүлгийн үзүүлэлт**

****

**Сургуулийн өмнөх боловсролын үзүүлэлтүүд**

****

**Ерөнхий боловсролын сургууль**

2017-2018 оны хичээлийн жилд өдрөөр 23 сургууль, лицей 2 сургууль, орой болон эчнээгээр 1, дүйцсэн хөтөлбөрөөр 1 сургууль нийт 27 ЕБСургууль байна. Бага ангийн 327 бүлэгт 10389, суурь боловсрол 227 бүлэгт 6096, бүрэн дунд 122 бүлэгт 3230 хүүхэд, нийт бүлэгт 19715 хүүхэд суралцаж байгаагийн 9767 нь буюу 49.5 хувь нь эмэгтэй хүүхэд байна. 2017-2018 оны хичээлийн жилд 1-р ангид 2147, 2-5-р ангид 8242, 6-9-р ангид 6149, 10-12-р ангид 3177 хүүхэд суралцаж байна.

2017-2018 оны хичээлийн жилд хөгжлийн бэрхшээлтэй 204, бүтэн өнчин 76 хүүхэд суралцаж, 628 хүүхэд дотуур байранд амьдарч байна. Энэ хичээлийн жилд малчдын 226 хүүхэд дотуур байранд амьдарч байна.

**ЕБС-д суралцагчдын тоо, сургуулиар**

2017-2018 оны хичээлийн жилд ЕБС-д суралцагсадын тоо 19715 байна.

****

**ЕБС-ын багш, ажилчдын тоо, сургуулиудаар**



**Суралцагсадын насны бүтэц, сурагчдын тоогоор**



**2.7 Дээд боловсрол.**

**2016-2017** оны хичээлийн жилд аймгийн дээд сургууль, коллеж, мэргэжлийн сургалт үйлдвэрлэлийн төвүүдэд 5764 оюутан суралцаж байсан бол **2017-2018** оны хичээлийн жилд 5369 оюутан суралцаж байгаагийн 1643 оюутан шинээр элсэж, 2129 оюутан төгсөх ангид суралцаж байна. Өмнөх жилтэй харьцуулахад нийт суралцагсдын тоо 395 хүнээр буурч, шинээр элсэгчдийн тоо 284 хүнээр өссөн байна.



Дээд сургууль, Коллеж, МСҮТ-д шинээр элссэн болон төгсөх ангийн суралцагсдын тоо 5 жилийн байдлаар

Нийт суралцагсдын 50.4 хувь нь эмэгтэйчүүд байгаагийн дотор дээд сургуульд суралцагсад 60 хувь, политехникийн коллеж, мэргэжлийн сургалт үйлдвэрлэлийн төвд суралцагсдын 32.7 хувь нь эмэгтэйчүүд байна.

**Дээд сургууль, коллеж, МСҮТ-үүдэд ажиллагсад**



**2.8 БҮРТГЭЛТЭЙ АЖИЛГҮЙЧҮҮД, АЖЛЫН БАЙРНЫ ЗАХИАЛГА**

2018 оны 6-р сарын байдлаар аймгийн Хөдөлмөр халамж үйлчилгээний хэлтсийн мэдээгээр бүртгэлтэй ажилгүйчүүдийн тоо 1311 болж өмнөх сараас 95 хүнээр буурсан байна. Энэ оны 6 сард хөдөлмөр эрхлэлтийн хэлтэст 185 хүн шинээр бүртгүүлжээ. Тайлант хугацаанд нэмж бүртгүүлсэн ажилгүйчүүдийн 11 нь орон тооны цомхотголоор, 23 нь өөр газраас шилжиж ирсэн, 71 нь сургууль төгссөнөөс, 80 бусад шалтгаанаас, сарын эцэст байгаа бүртгэлтэй ажилгүйчүүдийн 759 нь буюу 58 хувь нь эмэгтэйчүүд, 784 нь буюу 59.8 % нь урьд нь ажил хийж байсан хүмүүс байна. Нийт бүртгэлтэй ажилгүйчүүдийн 662 нь буюу 50.5 хувь нь 16-34 насны залуучууд эзэлж байна.

**ХХҮХ-д бүртгэлтэй ажилгүйчүүд 2018 оны 6-р сар**



**Жил бүрийн 6-р сарын байдлаар**

**Сарын эцэст байсан бүртгэлтэй ажилгүйчүүд, сумдаар**



**Сарын эцэст байгаа бүртгэлтэй ажилгүйчүүд хувиар, боловсролоор**

**Сарын эцэст байгаа ажлын байрны захиалга**

****

**2.9 АМЬЖИРГААНЫ ДООД ТҮВШИН**

Хүн амын амьжиргааны доод түвшин тодорхойлох тухай хуульд заасны дагуу Үндэсний Статистикийн хорооны даргын 2018 оны 02-р сарын 01-ны өдрийн A/13 тоот тушаалаар хүн амын амьжиргааны доод түвшинг шинэчлэн тогтоолоо.

**Хүн амын амьжиргааны доод түвшин, бүс нутгаар, төгрөгөөр**



**ГУРАВ. ҮЙЛДВЭРЛЭЛ, ҮЙЛЧИЛГЭЭ**

**3.1. АЖ ҮЙЛДВЭР**

2018 оны 6-р сарын бүтээгдэхүүн үйлдвэрлэлт 77160.5 сая төгрөгийн бүтээгдэхүүн /2005 оны зэрэгцүүлэх үнээр/ үйлдвэрлэсэн нь өнгөрсөн оны мөн үеийнхээс 5727.4 сая төгрөгөөр буюу 6.9 хувиар буурчээ. Аж үйлдвэрийн бүтээгдэхүүний үйлдвэрлэлийг салбараар өнгөрсөн оны мөн үетэй харьцуулбал дулаан цахилгааны үйлдвэрлэл 25.9 сая төгрөгөөр буюу 0.4 хувь, нүүрс олборлолт 1093.5 сая төгрөгөөр буюу 26.2 хувь, төмөрлөг бүтээгдэхүүн үйлдвэрлэл 4113.6 сая төгрөг буюу 42.3 хувь, хэвлэл нийтлэлийн бүтээгдэхүүн 2.8 сая төгрөгөөр буюу 17.7 хувь, төмөрлөг бус эрдэс бодисоор хийсэн бүтээгдэхүүн 813.1 сая төгрөгөөр буюу 3.8 дахин үйлдвэрлэл өсч, мөн усан хангамж 11 сая төгрөгөөр буюу 2.8 хувь, бусад ашигт малтмалын 9532.8 сая төгрөг буюу 21.5 хувь, химийн бүтээгдэхүүн 254.9 сая төгрөгөөр буюу 74.5 хувь, хувцас үйлдвэрлэлт 460.9 сая төгрөгөөр буюу 7.5 хувь, хүнс ундаа үйлдвэрлэлт 1513.2 сая төгрөгөөр буюу 14.2 хувиар буурлаа. Мөн мод, модон бүтээгдэхүүн үйлдвэрлэгдээгүй байна. Нийт бүтээгдэхүүний үйлдвэрлэлд 9.3 хувийг усан хангамж, дулаан, цахилгааны үйлдвэрлэл, 52 хувийг уул уурхай, 38.7 хувийг боловсруулах үйлдвэрлэл тус тус эзэлж байна. Нэр төрлөөр нь авч үзвэл дулаан, бэлдэц, цувимал, алт, нүүрс, сүү, сүүн бүтээгдэхүүн, хиам, өлөн гэдэс, ажлын хувцас, эсгий шахай, элс хайрга, шохой, шохойн чулуу, хуванцар бүтээгдэхүүн,зуурмагны үйлдвэрлэл өсч, мөн гурил, талх, нарийн боов, ургамлын тос, архи, цахилгаан, цэвэр ус, хүдэр, хүдэр баяжмал, нэхий дээл, хүүхдийн дээл, савхин дээл, монгол дээл, гутал, хөх шир, вакум цонх, хэвлэл нийтлэлийн үйлдвэрлэл буурч, Мөн тоосго, цемент, хөнгөн бетон, ургамлын тос үйлвэрлэгдээгүй байна. Аж үйлдвэрийн бүтээгдэхүүний үйлдвэрлэлтийг сумаар нь авч үзвэл Дархан сум 115709.9 сая төгрөгөөр буюу 85 хувь, Хонгор сум 255.2 сая төгрөгөөр буюу 0.2 хувь, Орхон сум 157.1 сая 0.1 хувь, Шарын гол 19956 сая төгрөгөөр буюу 14.7 хувиар тус тус эзэлж байна.

**Аж үйлдвэрийн бүтээгдэхүүний үйлдвэрлэл,**

**2005 оны зэрэгцүүлэх үнээр, мян-төг**

****

**Гол нэр төрлийн бүтээгдэхүүний үйлдвэрлэлт**

****

**Аж үйлдвэрийн бүтээгдэхүүний борлуулалт, оны үнээр, / мян,төг/**



2018 оны 6-р сарын аж үйлдвэрийн бүтээгдэхүүний борлуулалт /оны үнээр / 147921.4 сая төгрөгт хүрч өнгөрсөн оноос 12.3 хувь буюу 16224.6 сая төгрөгөөр өсч, дулаан цахилгаан, усан хангамж, нүүрс, бусад ашигт малтмал олборлолт, хувцас, төмөрлөг бус эрдэс бодисоор хийсэн бүтээгдэхүүний борлуулалт өсч, мөн хүнс ундаа үйлдвэрлэл, хэвлэл нийтлэлийн, төмөрлөгийн үйлдвэр, мод, модон бүтээгдэхүүн, химийн бүтээгдэхүүний борлуулалт буурсан байна.

**3.2. Тээвэр**

2018 оны эхний 6 сарын байдлаар тээврийн салбар 39 мянган зорчигч тээвэрлэж 2107.6 сая төгрөгийн орлоготой ажиллалаа.

Тээврийн салбарын үзүүлэлтүүд, мян.төгрөгөөр



**3.3.ХОЛбоо**

2018 оны эхний 6 сарын байдлаар аймгийн Цахилгаан холбооны салбар нь 211.7 сая төгрөгийн орлоготой ажилласан нь өнгөрсөн оны мөн үеэс 14.2 хувиар буюу 35.2 сая төгрөгөөр буурсан байна.

Холбооны салбарын үзүүлэлтүүд, мян.төгрөгөөр



**3.4. БАРИЛГА**

2018 оны эхний 6 сард манай аймагт 31317.3 сая төгрөгийн барилга угсралт, их засварын ажил хийгдсэнээс 30464.4 сая төгрөгийн барилга угсралтын ажил хийгдсэн байна.

**Барилга угсралт, их засварын ажил, мян.төгрөг**



**3.5. Мал аж ахУЙ**

2017 оны мал тооллогын дүнгээр 310939 толгой мал тоологдсон нь өнгөрсөн оны мөн үетэй харьцуулбал 13224 толгой, малаар буюу 4.1 хувиар буурсан. Нийт тоологдсон малын 98.7 хувийг амины мал эзэлж байна. Мал тооллогоор тоологдсон малын тоо сумдаар:

**2017 оны мал тооллогын дүнгээр малын тоо**



**Малтай өрх, малчин өрх, малчдын тоо**



**2017 оны том малын зүй бусын хорогдол, сумдаар**



Малын тоо, мянган толгойгоор

Малтай өрхийн 29.9 хувь нь 10 хүртэл, 40.1 хувь нь 11-100 хүртэл , 30.3 хувь нь 101-1000 хүртэл, 0.7 хувь нь 1000-аас дээш толгой малтай өрх, байхад нийт малын 1.3 хувь нь 10 хүртэл малтай өрхөд, 13.0 хувь нь 11-100 толгой малтай өрхөд, 78.5 хувь нь 101-1000 хүртэл толгой малтай өрхөд ногдож байна. 1000-аас дээш толгой малтай 19 өрхөд 21981 толгой мал ногдож байгаа нь нийт малын 7.1 хувийг эзэлж байна. Аж ахуйн нэгж байгууллагуудад адуу 184, үхэр 240, хонь 2046, ямаа 572 нийтдээ 3042 толгой мал тоологдлоо.

2017 оны мал тэжээвэр амьтдын тооллогоор 1 ААНБ 47 өрхөд 1030 гахай, 2 ААН 119 өрхөд 10831 шувуу үүнээс тахиа 9257 галуу 494 цацагт хяруул 125 бөднө 854 нугас 101, 3 өрхөд 27 туулай , 7 ААНБ 97 өрхөд 1996 бүл зөгий тоологдож, 2017 онд 2491 өрх, 72 аж ахуйн нэгж газар тариалан эрхэлж, 48.6 мян.тонн хадлан, 1015.1 тонн гар тэжээл, 161.5 тонн ногооны хаягдал, 1391.1 тонн үр тарианы хаягдал, 135.5 тонн сүрэл өөрийн хүчээр бэлтгэв. Малчин өрхөөс цахилгааны эх үүсвэртэй 1178, телевизортой 1023, автомашинтай 479, мотоциклтой 312, трактортой 215 өрх байна.

**Иргэдийн малын бүлэглэлт, аймгийн дүн, толгойн тоогоор**



**Мал төллөлт, төл бойжилт толгойн тоогоор, 2018 оны 6 сар**



2018 онд аймгийн хэмжээнд нийт 153.0 мянган төллөх хээлтэгчээс 119.4 мянган толгой төллөж төллөлт 78.0% , төл бойжилт 99.7% байна.

**Том малын хорогдол толгойн тоогоор 2018 оны 6 сар**



**Хөдөө аж ахуйн зарим бүтээгдэхүүний зах зээлийн дундаж үнэ, 2018 оны 6 сар**

|  |  |  |  |  |  |
| --- | --- | --- | --- | --- | --- |
| |  |  |  |  |  | | --- | --- | --- | --- | --- | | **Малын үнэ** |  |  |  |  | |

****

**3.6 Газар тариалан**

2018 онд 20502.1 га-д тариалалт хийснээс ургамлын төрлөөр авч үзвэл: үр тариа 11944.6 үүнээс улаан буудай 11396.6 га, төмс 603.31 га, хүнсний ногоо 1268.24 га, малын тэжээл 2503.7 га, рапс 4182.2 га-д тариаллаа. Өмнөх жилтэй харьцуулахад тариалсан талбай 2026 га-р буурсан байна. Ургамлын төрлөөр авч үзвэл улаанбуудай, төмс, хүнсний ногоо, рапсын тариалалт өмнөх онтой харьцуулахад буурч, тэжээлийн тариалалт нэмэгдсэн байна.

**Ургац хураалт 2017 он**



**Бэлтгэсэн өвс, хадлан 2017 он**



**Ургац хураалтын мэдээ, ургамлын төрлөөр, 2017 он**



**Тариалсан талбай 2018 он 06 сар /га-аар, сумаар/**

****

**Мэргэжлийн хяналт, шалгалт 2018 оны 6-р сар**



**бусад. гэмт хэрэг**

2018 оны 6 дугаар сарын байдлаар бүртгэгдсэн гэмт хэрэг 443 болж өнгөрсөн оны өдийгөөс 24.8 хувиар өссөн байна. Согтуугаар үйлдсэн гэмт хэрэг 59 удаа гарч 79 хүн оролцож, өнгөрсөн мөн үеэс оролцсон хүний тоо 14.1 хувиар буурсан, бүлэг хэрэг 33 удаа гарч 34 хүн оролцож, өнгөрсөн оны мөн үеэс оролцсон хүний тоо 53.4 хувиар буурсан байна. Бүгд 2057 хүн эрүүлжүүлэгдсэний 8.8 хувь нь буюу 180 нь эмэгтэйчүүд байна. Эрүүлжигдсэн хүний тоо өнгөрсөн оноос 492 хүн буюу 19.3 хувиар буурсан байна. Хулгайн хэрэг 132 удаа гарсан нь өмнөх оноос 9.1 хувиар өссөн байна. Үүнд: Иргэдийн өмчид халдсан хулгай 125 удаа гарсан нь өмнөх оноос 16.8 хувиар өссөн байна.

/**2018 оны 6 сарын байдлаар/**

**Гэмт хэрэг, эрүүлжүүлэгдсэн, баривчлагдсан хүний тоо, сумдаар**



2018 оны 6 сарын байдлаар гэмт хэргийн улмаас гэмтэж бэртсэн хүний тоо 181 байна.



**Дархан-Уул аймгийн Гаалийн газрын мэдээ, 2018 он 6 сар**

А.Импорт



Б.Экспорт



**Газрын нэгдмэл сангийн хэмжээ, бүтцийн 2017 оны тайлан**



**Хог хаягдлын судалгаа 2017 он**



**Орчны чанарын үзүүлэлт, төлөв байдал**

|  |  |  |  |  |  |
| --- | --- | --- | --- | --- | --- |
| № | Сумдын нэр | Бохирдуулагч үзүүлэлтүүд | Сарын дундаж агууламж,мг/м3 | | Агаарын чанарын индексийн үнэлгээ |
| Дундаж | Хамгийн их |
| 1 | Дархан  /хуучин/ | Хүхэрлэг хий /SO2/ | 0.016мг/м3 | 0.094мг/м3 | Цэвэр |
| Азотын давхар исэл /NO2/ | 0.038мг/м3 | 0.086мг/м3 | Цэвэр |
| Том ширхэглэгт тоос /PM10/ | 0.105мг/м3 | 0.220мг/м3 | Бага зэргийн бохирдолтой |
| Цацраг идэвхжилтийн түвшин | 0.11µZv/цаг | 0.19µZv/цаг |  |
| Дархан  /шинэ/ | Хүхэрлэг хий /SO2/ | 0.003мг/м3 | 0.010мг/м3 | Цэвэр |
| Азотын давхар исэл /NO2/ | 0.020мг/м3 | 0.040мг/м3 | Цэвэр |
| Том ширхэглэгт тоос /PM10/ | 0.093мг/м3 | 0.137мг/м3 | Бага зэргийн бохирдолтой |
| 2 | Шарын гол | Хүхэрлэг хий /SO2/ | 0.016мг/м3 | 0.032мг/м3 | Цэвэр |
| Азотын давхар исэл /NO2/ | 0.022мг/м3 | 0.044мг/м3 | Цэвэр |
| Цацраг идэвхжилтийн түвшин | 0.11µZv/цаг | 0.16µZv/цаг |  |

**Усны чанарын төлөв байдал**

|  |  |  |  |  |  |  |  |
| --- | --- | --- | --- | --- | --- | --- | --- |
| № | Гол-хяналт шинжилгээний  цэг | Усны чанарын үзүүлэлт, мг/л | | | | | |
| О2 | БХХ5 | ПИЧ | NH4 | NO2 | P­эрд |
| 1 | Хараа- Дархан дээд | 9.88 | 2.58 | 5.5 | 0.11 | 0.001 | 0.053 |
| 2 | Хараа- Дархан доод | 10.03 | 2.89 | 7.6 | 0.12 | 0.002 | 0.085 |
| 3 | Шарын гол-Автозамын гүүр | 9.42 | 3.19 | 16.4 | 0.39 | 0.016 | 0.126 |
| 4 | Шарын гол-Усны харуул | 9.88 | 3.34 | 18.8 | 0.34 | 0.013 | 0.118 |
| 5 | Хүйтэн-Шарын гол | 9.12 | 2.89 | 10.9 | 0.66 | 0.024 | 0.136 |
|  | Усны чанарын стандарт  MNS4586:98 | 4< | 3 | 10 | 0.5 | 0.02 | 0.1 |

**СТАТИСТИКИЙН ХЭЛТЭС. 2018.07.04**